SL Uradni list Evropske unije C 272/1

POROČILO O FINANČNIH DEJAVNOSTIH V LETU 2011

Oddelek II – Evropski svet in Svet

2012/C 272/01

VSEBINA

1. POVZETEK

2. UVOD

3. CILJI IN PRORAČUN ZA PRORAČUNSKO LETO 2011

3.1 Glavni upravni cilji

3.2 Določitev proračuna Evropskega sveta in Sveta za leto 2011

3.2.1 Splošni pristop

3.2.2 Proračun 2011

3.2.3 Proračun za leto 2011 in razdelek 5 finančnega okvira proračuna EU

4. SPLOŠNI PREGLED IZVRŠEVANJA PRORAČUNA V LETU 2011

4.1 Dejavnosti in cilji v letu 2011

4.1.1 Dejavnosti Evropskega sveta in Sveta v letu 2011

4.1.2 Doseganje upravnih ciljev za leto 2011

4.2 Prihodki

4.2.1 Prihodki v letu 2011

4.2.2 Prihodki pred letom 2011

4.3 Odhodki v letu 2011

4.3.1 Pregled izvrševanja proračuna v obdobju 2004–2011

4.3.2 Poraba proračunskih sredstev po kategorijah v letu 2011

4.3.3 Sprememba proračuna v letu 2011

4.4 Prenesena proračunska sredstva

4.4.1 Poraba proračunskih sredstev, prenesenih iz leta 2010

4.4.2 Proračunska sredstva, prenesena iz leta 2011 v leto 2012

4.5 Namenski prejemki

4.5.1 Namenski prejemki, nastali pred letom 2011

4.5.2 Namenski prejemki, nastali v letu 2011

1. POVZETEK

V letu 2011 je kot v letu pred tem prišlo do temeljitih sprememb oddelka II proračuna EU. Z vzpostavitvijo Evropske službe za zunanje delovanje (ESZD), kot je predvideno v Lizbonski pogodbi, so se zmanjšali odhodki, namenjeni delovanju Evropskega sveta in Sveta.

Z dopolnilnim pismom (12749/1/10) k predlogu proračuna za proračunsko leto 2011 v zvezi z Evropskim svetom in Svetom so se zmanjšala sredstva v oddelku II, in sicer za 411 delovnih mest v kadrovskem načrtu in 79,7 milijona EUR na ravni sredstev. Ti viri in z njimi povezane dejavnosti so bili preneseni kot prispevek Sveta za vzpostavitev ESZD.

Generalni sekretariat (GSS) je v letu 2011 nadaljeval proces modernizacije uprave. V okviru tega je GSS prenesel svoj urad za zdravstveno zavarovanje na Urad Komisije za vodenje in plačevanje posameznih pravic (PMO). V okviru projekta izgradnje stavbe Evropa se je končala faza utrditvenih del in začela dejanska gradnja.

Za leto 2011 je bil določen proračun Evropskega sveta in Sveta v višini 563,3 milijona EUR. Ob koncu proračunskega leta 2011 je bil dodeljen znesek 506,8 milijona EUR (tj. 90-odstotna stopnja izvrševanja proračuna).

Glavni razlogi za 56,4 milijona EUR neporabljenih sredstev so:

— neporabljena sredstva za potne stroške delegacij (20,9 milijona EUR),

— nizka stopnja zasedenosti delovnih mest v kadrovskem načrtu in nižji stroški za plače (9,1 milijona EUR),

— manjša potreba po sredstvih za organizacijo zasedanj ter tehnično in pisarniško opremo (6,8 milijona EUR),

— manjša potreba po sredstvih za tolmačenje (6 milijonov EUR),

— neizkoriščene rezerve (6 milijonov EUR),

— manjše potrebe po odhodkih za druge uslužbence (pogodbene delavce, napotene nacionalne strokovnjake, druge zunanje službe) (4,7 milijona EUR),

— manjše potrebe po opremljanju prostorov v stavbah Sveta (2,2 milijona EUR).

Od 49,8 milijona EUR, prenesenih iz leta 2010 v leto 2011, je bilo porabljenih 40,2 milijona EUR. Cilj je še vedno povečanje porabe prenesenih zneskov.

Znesek dejavnosti GSS v zvezi s prihodki za leto 2011 je bil 128,6 milijona EUR. V proračunskem letu je bilo od tega zneska izterjanih 117,5 milijona EUR, ostalo pa se bo izterjalo v letu 2012.

Več kot polovica teh izterjanih prihodkov (62,4 milijona EUR ali 53 %) je povezanih z davki, dajatvami in pristojbinami Skupnosti, ki so jih v letu 2011 prispevali uslužbenci GSS. Znesek v višini 54 milijonov EUR je povezan z različnimi dejavnostmi poslovanja GSS. Vključuje prenos sredstev v višini 18,6 milijona EUR z ESZD na GSS, ki so predplačilo za storitve, ki jih je GSS v letu 2011 opravil za ESZD. Preostali znesek v višini 1,1 milijona EUR je povezan z različnimi prispevki in povračili v okviru sporazumov Skupnosti.

Največji vir (72 %) namenskih prejemkov v letu 2011 so bili potni stroški delegacij. Na podlagi njihovih izjav je bil kot posledica manjše porabe sredstev v letu 2010 izterjan znesek v višini 26,2 milijona EUR.

Namenski prejemki, nastali pred letom 2011, so znašali 30,7 milijona EUR. Do konca finančnega leta je bilo porabljenih 98 % sredstev (30,2 milijona EUR).

2. UVOD

To poročilo v skladu s členom 128 finančne uredbe temelji na računovodskih izkazih za leto 2011, ugotovitvah letnih poročil odredbodajalcev Sveta o delu in podatkih o izvrševanju proračuna iz finančnega sistema Sveta.

Poleg tega je poročilo v skladu z obveznostmi iz člena 122 finančne uredbe in člena 185 izvedbenih pravil ter vsebuje pregled upravljanja proračuna in finančnega poslovodenja v Svetu v letu 2011.

V poglavju 3 tega poročila je povzet okvir, določen za proračunsko leto 2011. V poglavju 4 je naveden splošni pregled izvrševanja odobrenih proračunskih sredstev, ki so bila na voljo v letu 2011.

Izvrševanje proračuna za leto 2011 po proračunskih vrsticah je predstavljeno v tabeli iz Priloge.

3. CILJI IN PRORAČUN ZA PRORAČUNSKO LETO 2011

3.1 Glavni upravni cilji

Glavni upravni cilji generalnega sekretariata Sveta (v nadaljnjem besedilu: GSS) za leto 2011 so bili:

— zagotavljanje stalne podpore Evropskemu svetu in Svetu,

— nadaljevanje procesa modernizacije uprave. GSS je pripravil ambiciozen program za kakovostno izboljšanje institucije. Različne pobude imajo ali bodo imele proračunske posledice (tako glede investicijskih stroškov kot prihrankov zaradi večje učinkovitosti),

— prilagoditev organizacije po odhodu 12 % zaposlenih v Evropsko službo za zunanje delovanje (ESZD) in zagotovitev pomoči novi instituciji na različnih področjih v prehodnem obdobju v letu 2011,

— nadaljevanje gradnje stavbe Evropa, ki naj bi bila končana do leta 2014.

3.2 Določitev proračuna Evropskega sveta in Sveta za leto 2011

3.2.1 Splošni pristop

Proračun Evropskega sveta in Sveta (v nadaljnjem besedilu: ESS) za leto 2011 je bil določen na podlagi dveh ločenih postopkov v letu 2010:

1. predloga proračuna za leto 2011 v maju in

2. dopolnilnega pisma k predlogu proračuna za leto 2011 v septembru zaradi vzpostavitve Evropske službe za zunanje delovanje kot nove institucije EU 1. januarja 2011.

Ad 1. Cilj pri določanju proračuna ESS za leto 2011 je bil, da se razen sredstev, namenjenih za pripravo na pristop Hrvaške, odobritve realno ne zvišajo. GSS ni vložil zahteve za zaposlitev novih uslužbencev, razen za kabinet predsednika Evropskega sveta. Zaradi tega pristopa je bilo treba za kritje novih pobud ali potreb po dodatnih sredstvih zmanjšati sredstva na drugih področjih.

Ad 2. Prenos sredstev na Evropsko službo za zunanje delovanje. V Pogodbi o Evropski uniji je določeno, da se ustanovi Evropska služba za zunanje delovanje (v nadaljnjem besedilu: ESZD). Proračun ESZD je bil določen z dopolnilnim pismom št. 1 k predlogu splošnega proračuna za leto 2011.

Z dopolnilnim pismom so bila na ESZD prenesena sredstva s Komisije in Sveta, ESZD pa so bili dodeljeni tudi novo osebje in dodatna finančna sredstva. Za Svet je to pomenilo, da je bilo na ESZD prenesenih 411 delovnih mest iz kadrovskega načrta in 79,7 milijona EUR.

Ta znesek je bil sestavljen iz naslednjih elementov:

— odhodki za osebje: 45,9 milijona EUR,

— odhodki za stavbe in opremo ter odhodki poslovanja: 6,0 milijona EUR,

— odhodki v zvezi s SVOP/SZVP: 27,8 milijona EUR.

3.2.2 Proračun 2011

Proračunski organ je določil skupni proračun ESS za leto 2011 v višini 563,3 milijona EUR.

Razlika v višini 70,3 milijona EUR (– 11 %) v primerjavi s proračunom za leto 2010 se razdeli na:

— prenos sredstev na ESZD: 79,7 milijona EUR,

— nominalno povečanje v višini 8,9 milijona EUR (1),

— povečanje v višini 2,1 milijona EUR zaradi priprave na pristop Hrvaške,

— realno zmanjšanje proračuna za 1,6 milijona EUR.

V kadrovskem načrtu ESS za leto 2011 se je število delovnih mest povečalo za 12. Kabinet predsednika se je okrepil za 11 delovnih mest, eno delovno mesto pa je Komisija ponovno prenesla na ESS, potem ko se je Urad za infrastrukturo in logistiko v Bruslju odločil, da ne bo več pristojen za upravljanje jasli Sveta.

V tabeli 1 je prikazana razdelitev proračuna za leto 2011 po kategorijah. Če ne štejemo učinka prenosa sredstev na ESZD in dodatnih proračunskih sredstev za pripravo na pristop Hrvaške, se je proračun ESS glede na leto 2010 v letu 2011 nominalno povečal za 1,1 %. Glede na predvideno inflacijo v letu 2011 se je proračun ESS dejansko realno zmanjšal za 0,6 %.

Tabela 1

Proračun ESS za leto 2011 v primerjavi s proračunom za leto 2010 (po kategorijah)

(v EUR) Kategorija Proračun za leto 2010 Proračun za leto 2011 pred prenosom na ESZD/ pripravo na širitev (Hrvaška) Prenos na ESZD Priprava na širitev (Hrvaška) Proračun za leto 2011 po prenosu na ESZD/ pripravi na širitev (Hrvaška) Razlika v % (brez ESZD/ širitve (Hrvaška)) Razlika v % (vključno z ESZD/ širitvijo (Hrvaška)) 1 2 3 4 5 = 2 + 3 + 4 6 = 2/1 7 = 5/1 Načrt delovnih mest 323 970 000 331 107 326 –42 805 000 0 288 302 326 2,2 –11,0 Drugi odhodki za zaposlene 23 512 000 26 293 301 –3 107 000 1 400 000 24 586 301 11,8 4,6 Stavbe 39 917 000 42 365 000 –4 110 000 0 38 255 000 6,1 –4,2 Računalniški sistemi 35 517 000 36 675 000 – 893 000 0 35 782 000 3,3 0,7 Stroški tolmačenja 92 740 000 94 722 973 0 0 94 722 973 2,1 2,1 Potni stroški delegacij 36 792 000 33 675 000 0 0 33 675 000 –8,5 –8,5 Uradni list 5 115 000 4 618 000 0 575 000 5 193 000 –9,7 1,5 Naslov III 35 939 000 30 313 000 –27 777 000 0 2 536 000 –15,7 –92,9 Skupina za razmislek 533 000 — 0 0 — – 100,0 – 100,0 Drugi odhodki 18 517 000 20 051 000 – 958 000 117 000 19 210 000 8,3 3,7 Rezerva 6 000 000 6 000 000 0 0 6 000 000 0,0 0,0 Skupaj (razen nakupa) 618 552 000 625 820 600 –79 650 000 548 262 600 1,2 –11,4 Nakup nepremičnin 15 000 000 15 000 000 0 0 15 000 000 — 0,0 Vse skupaj 633 552 000 640 820 600 –79 650 000 2 092 000 563 262 600 1,1 –11,1

3.2.3 Proračun za leto 2011 in razdelek 5 finančnega okvira proračuna EU

Tabela 2 prikazuje, kako se je v obdobju 2006–2011 razvijal prejšnji proračun Sveta in sedanji proračun ESS. Razvoj proračuna Sveta v letu 2006 je bil skladen z razvojem razdelka 5 finančnega okvira.

Tabela 2

Razvoj oddelka II proračuna EU (Evropski svet in Svet) iz razdelka 5 finančnega okvira v obdobju 2006–2011

2006 2007 2008 2009 (2) 2010 2011 mio. EUR sprememba mio. EUR sprememba mio. EUR sprememba mio. EUR sprememba mio. EUR sprememba mio. EUR sprememba Razdelek 5 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 226 3,3 % Proračun ESS/Sveta 592 5,2 % 594 0,3 % 595 0,2 % 603 1,3 % 634 5,1 % 563 –11,2 % Delež v razdelku 5 8,8 % –1,1 % 8,3 % –5,7 % 8,0 % –3,6 % 7,9 % –1,3 % 8,0 % 1,3 % 6,8 % –15,0 %

Zaradi skrbnega upravljanja proračuna se je v letih 2007, 2008 in 2009 delež Sveta postopno zmanjšal. To se je nadaljevalo tudi leta 2010, ko so bili v proračun vključeni dodatni zneski, povezani z začetkom veljavnosti Lizbonske pogodbe, ne da bi se povečal delež oddelka II proračuna EU. Zmanjšanje deleža v letu 2011 je v glavnem rezultat prenosa sredstev na ESZD.

4. SPLOŠNI PREGLED IZVRŠEVANJA PRORAČUNA V LETU 2011

4.1 Dejavnosti in cilji v letu 2011

4.1.1 Dejavnosti Evropskega sveta in Sveta v letu 2011

GSS v okviru poročila o finančnih dejavnostih zagotavlja informacije o svojih glavnih dejavnostih, v katerih je opisano delovanje Sveta in Evropskega sveta med proračunskim letom.

Tabela 3 prikazuje številne seje in zasedanja, ki jih je GSS organiziral za Evropski svet in Svet v obdobju 2003–2011. Poleg 4 599„institucionalnih“ sej in zasedanj je GSS organiziral še 2 075 internih sej in zasedanj, usposabljanj, seminarjev, informativnih sestankov in srečanj s tretjimi državami.

Tabela 3

Razvoj dejavnosti v obdobju 2003–2011: seje in zasedanja

Institucionalne seje in zasedanja 2003 2004 2005 2006 2007 2008 2009 2010 2011 Srečanja na vrhu (3) 6 5 3 3 3 5 7 7 9 Zasedanja Sveta 77 76 80 76 68 81 74 78 82 Coreper 134 128 123 120 106 144 130 122 135 Delovne skupine 4 333 3 971 3 918 4 037 4 183 4 480 4 272 4 127 4 373 Skupaj 4 550 4 180 4 124 4 236 4 360 4 710 4 483 4 334 4 599 Druge seje in zasedanja 2 209 2 392 2 791 2 713 1 735 2 051 2 021 1 996 2 075 Vse skupaj 6 759 6 572 6 915 6 949 6 095 6 761 6 504 6 330 6 674

Drugi količinski kazalnik dejavnosti so pravni akti, objavljeni v Uradnem listu (UL) (tabela 4). V letu 2011 je bilo v UL objavljenih 986 pravnih aktov. Treba je opozoriti, da je obseg pravnih aktov odvisen od zaključka zakonodajnega postopka, saj jih je šele nato kot končna besedila mogoče objaviti v UL.

Tabela 4

Razvoj dejavnosti v obdobju 2003–2011: pravni akti, objavljeni v Uradnem listu

2003 2004 2005 2006 2007 2008 2009 2010 2011 Pravni akti objavljeni v UL 1 045 1 118 1 056 1 317 1 000 1 274 829 825 986

4.1.2 Doseganje upravnih ciljev za leto 2011

Povzetek doseganja ciljev, določenih za proračunsko leto 2011:

— Podpora predsedniku Evropskega sveta in Sveta V letu 2011 se je kabinet predsednika povečal za 11 uradnikov, da bi lahko zagotavljal večjo podporo predsedniku Evropskega sveta.

— Konsolidacija institucije Število delovnih mest v kadrovskem načrtu ESS se je zaradi prenosa virov na ESZD zmanjšalo za 411 delovnih mest. V tem letu je GSS zaposlil 179 uradnikov (150 stalnih uradnikov in 29 začasnih uslužbencev), 132 uradnikov in 29 začasnih uslužbencev pa je zapustilo Svet. Število dejansko zasedenih delovnih mest iz kadrovskega načrta ESS se je zato povečalo za 18 delovnih mest.

— Modernizacija uprave GSS je precej povečal predvidena sredstva za nadomestno zaposlovanje, da bi nadomestil kratkoročno pomanjkanje osebja (npr. zaradi dolgih bolezni, porodniškega dopusta itd.). To mu je omogočilo zaposliti do 55 pogodbenih delavcev v letu 2011. Ker je bilo treba poiskati sinergije med institucijami in povečati njihovo učinkovitost, sta se GSS in PMO Komisije dogovorila o prenosu urada zdravstvenega zavarovanja GSS na PMO s 1. avgustom 2011. Število delovnih mest v kadrovskem načrtu ESS se je zato lahko zmanjšalo za 9 delovnih mest in nadomestilo s pogodbenimi delavci v PMO. Sprememba sredstev je bila vključena v proračun za leto 2012.

— Prilagoditev posledicam ustanovitve Evropske službe za zunanje delovanje (ESZD) Z ustanovitvijo ESZD se je na ESZD preneslo 411 delovnih mest iz delovnega načrta in 79,7 milijona EUR iz proračuna ESS. GSS se je poleg tega zavezal, da bo poskrbel za uspešen začetek delovanja ESZD. Pomoč ESZD je zagotavljal predvsem na podlagi sporazumov o ravni storitev. Ti so bili dveh vrst. Začasni sporazum o ravni storitev je zajemal storitve, ki jih ESZD sama ni mogla opravljati v letu 2011 (posebna računalniška podpora, varnost, konferenčne storitve/protokolarne dejavnosti, zdravstvena služba, jasli in upravljanje nekaterih pogodb v zvezi s stavbami, prenesenih na ESZD). ESZD je prenesla potrebna sredstva na GSS (skupaj 18,6 milijona EUR), GSS pa je nato lahko nadaljeval predvidene dejavnosti. Strukturni sporazum o ravni storitev je zajemal storitve, ki jih ESZD sama ni nameravala opravljati, na primer prevajanje dokumentov. Te storitve so se opravljale brezplačno, če so ostale v dogovorjenem obsegu.

— Nepremičninska politika Utrditvena dela v okviru projekta obnove stavbe Résidence Palace in njenega preoblikovanja v sedež Evropskega sveta in Sveta ministrov (stavba Evropa) so zaključena. Dejanska gradnja se je začela septembra 2011.

4.2 Prihodki

V tabeli 5 je prikazan splošni rezultat dejavnosti v zvezi s prihodki v letu 2011. Celotni obseg prihodkov v zvezi z izterjatvenimi pravicami, tj. izdanimi nalogi za izterjavo, je bil za 28 milijonov EUR večji kot v letu 2010. Od tega se 26,3 milijona EUR nanaša na prihodke iz upravnega poslovanja institucije, vključno s prenosom 18,6 milijona EUR z ESZD na Svet. Ta znesek je bil porabljen za financiranje storitev, ki jih je GSS opravljal za ESZD v letu 2011.

Preostanek povečanja, tj. 1,7 milijona EUR, je mogoče pojasniti s tem, da je bil zbrani znesek davkov, dajatev in pristojbin Skupnosti večji od predvidenega.

Tabela 5

Pregled prihodkov v letu 2011 (po naslovih)

(v EUR) Naslov Izterjatvene pravice Izterjani prihodki Za izterjavo 4 Razni davki, dajatve in pristojbine Skupnosti 64 420 112 62 442 076 1 978 036 5 Prihodki iz upravnega poslovanja ipd. 63 046 909 54 213 552 8 833 357 6 Prispevki in povračila v okviru sporazumov Skupnosti ipd. 1 116 411 1 107 086 9 324 9 Drugi prihodki 2 767 800 1 966 Skupaj 128 586 198 117 763 515 10 822 683

Izterjatvene pravice (prenesene iz leta 2010 ali nastale v letu 2011) so znašale 128,6 milijona EUR. V proračunskem letu je bilo izterjanih 91 % tega zneska (117,8 milijona EUR), 9 % (10,8 milijona EUR) pa se bo izterjalo v letu 2012.

4.2.1 Prihodki v letu 2011

Začetna ocena prihodkov za proračun 2011 je znašala 49 milijonov EUR (tabela 6). Med proračunskim letom je bilo 121 milijonov EUR evidentiranih kot izterjatvene pravice, od tega je bilo izterjanih 111,1 milijona EUR. Znesek 9,9 milijona EUR bo izterjan v letu 2012.

Tabela 6

Prihodki v letu 2011 (po členih)

(v EUR) Člen Začetna ocena prihodkov Izterjatvene pravice Izterjani prihodki Za izterjavo 400 Prihodki od davka na plače ipd. 22 212 000 20 760 594 20 760 594 404 Prihodki od posebne dajatve na plače 2 258 000 3 604 895 3 604 895 410 Prispevki zaposlenih za pokojninsko zavarovanje 24 527 000 25 773 464 25 773 464 411 Prenos ali odkup pokojninskih pravic s strani osebja 12 217 591 10 488 652 1 728 939 500 Prihodki od prodaje nepremičnin 55 494 55 494 511 Prihodki od najemnin in podnajemnin za nepremičnine 454 729 403 754 50 975 520 Prihodki od naložb, bančnih in drugih obresti 207 716 207 716 550 Prihodki od opravljanja storitve in izvedbe del ipd. 308 744 179 229 129 515 550 Prihodki od ESZD za opravljene storitve in dela ipd. 18 620 445 18 617 656 2 789 551 Prihodki od tretjih oseb za storitve ali izvedbo del ipd. 15 428 13 442 1 986 570 Prihodki iz vračil zneskov ipd. 34 830 616 27 253 577 7 577 039 571 Prejemki za specifični namen ipd. 541 541 573 Drugi prispevki in nadomestila, povezana z upravo 2 720 887 2 649 691 71 196 580 Razna nadomestila 304 495 19 295 285 200 631 Prispevki v okviru schengenska pravnega reda 1 116 411 1 107 086 9 324 900 Drugi prihodki 1 334 800 534 Skupaj 48 997 000 120 993 384 111 080 394 9 912 990

Pozitivna razlika med začetno oceno in izterjatvenimi pravicami (72 milijonov EUR) je v glavnem rezultat:

— izterjave dela zneskov, ki so bili v predhodnih letih izplačani državam članicam za potne stroške delegatov na podlagi njihove prijave za leto 2010 (29,3 milijona EUR) (člen 570),

— prenosa sredstev z ESZD na Svet kot predplačilo za storitve, ki jih je GSS opravil za ESZD (18,6 milijona EUR) (člen 550),

— prenosa pokojninskih pravic (236 zaposlenih) (12,2 milijona EUR) (člen 411),

— izterjave plačil držav članic za dodatno tolmačenje „na zahtevo“ v nekatere jezike (3,9 milijona EUR) (člen 570),

— prispevkov drugih institucij in plačil uradnikov Sveta za vrtec Sveta (1,9 milijona EUR) (člen 573),

— prispevkov zaposlenih za pokojninsko zavarovanje (1,5 milijona EUR) (člen 411),

— plačil Sodišča in Računskega sodišča kot prispevka k financiranju skupnega finančnega sistema s Svetom (1,1 milijona EUR) (člen 570),

— prispevkov za upravne stroške v okviru schengenskega pravnega reda v zvezi z Islandijo in Norveško (1,1 milijona EUR) (člen 631).

4.2.2 Prihodki pred letom 2011

Znesek 7,6 milijona EUR v zvezi z neporavnanimi nalogi za izterjavo iz leta 2010 je bil prenesen za izterjavo v letu 2011. Preneseni znesek je bil 14 % višji kot leto pred tem. Povečanje je v glavnem povezano z vse večjim številom prenosov pokojninskih pravic v pokojninsko zavarovanje EU.

Iz tabele 7 je razvidno, da je bilo v letu 2011 izterjanih 88 % tega zneska (6,7 milijona EUR), 0,9 milijona EUR pa je bilo prenesenega v leto 2012.

Tabela 7

Prihodki pred letom 2011 (po členih)

(v EUR) Člen Izterjatvene pravice pridobljene pred letom 2011 Izterjani prihodki Za izterjavo 410 Prispevki zaposlenih za pokojninsko zavarovanje 2 291 2 291 411 Prenos ali odkup pokojninskih pravic s strani osebja 2 061 277 1 814 472 246 805 511 Prihodki od najemnin in podnajemnin za nepremičnine 248 646 248 646 520 Prihodki od naložb, bančnih in drugih obresti 161 161 550 Prihodki od opravljanja storitev in izvedbe del ipd. 19 948 9 948 10 000 551 Prihodki od tretjih oseb za storitve ali izvedbo del ipd. 7 304 4 243 3 061 570 Prihodki iz vračil zneskov ipd. 4 901 568 4 334 822 566 746 573 Drugi prispevki in nadomestila, povezana z upravo 349 796 270 990 78 806 580 Razna nadomestila 390 390 900 Drugi prihodki 1 433 1 433 Skupaj 7 592 814 6 683 121 909 693

Izterjani prihodkov, ki so nastali pred letom 2011, izvirajo predvsem iz naslednjega:

— 1,8 milijona EUR, povezanih s prenosom pokojninskih pravic (člen 411),

— 4,1 milijona EUR iz neporabljenih potnih stroškov držav članic leta 2009 (del člena 570).

4.3 Odhodki v letu 2011

4.3.1 Pregled izvrševanja proračuna v obdobju 2004–2011

V zadnjih osmih letih je bila splošna stopnja izvrševanja proračuna Sveta/ESS v povprečju 96 % (glej grafikon 1). V letu 2009 se je proračun Sveta s „spremembo proračuna št. 10/2009 k proračunu EU“ zmanjšal za 40 milijonov EUR. Ta znesek je bil prenesen kot prispevek Sveta k evropskemu načrtu za oživitev gospodarstva.

Iz grafikona 1 je razvidno, da so se plačila v proračunskem letu v zadnjih letih povečala, skupni zneski, ki so se prenesli v naslednje proračunsko leto, pa zmanjšali. Zmanjšanje proračuna v letu 2011 je posledica prenosa sredstev s Sveta na ESZD.

Grafikon 1

Splošna stopnja izvrševanja proračuna v obdobju 2004–2011

Prenesena proračunska sredstva se delijo na dve glavni kategoriji: delovanje in stavbe. Prva je povezana z obveznostmi, za katere so bile pravilno sklenjene pogodbe pred zaključkom proračunskega leta, v okviru katerih pa blago še ni bilo dobavljeno, in/ali zanje niso bili prejeti računi pred koncem leta.

Druga kategorija se nanaša na nakupe stavb, kot so LEX, jasli in stavba Evropa, ki jih je opravil GSS. GSS je lahko v zadnjih nekaj letih prihranke pri izvrševanju proračuna uporabil za financiranje teh nakupov, kar je bistveno zmanjšalo celotne stroške gradbenih projektov, zlasti plačilo obresti.

V letu 2011 sta bili opravljeni dve plačili za nakup stavbe Evropa: prvo februarja v višini 15 milijonov EUR in drugo decembra v višini 10 milijonov EUR.

4.3.2 Poraba proračunskih sredstev po kategorijah v letu 2011

Analiza odhodkov v letu 2011 je prikazana v enajstih najpomembnejših odhodkovnih kategorijah.

V tabeli 8 je dana primerjava končnega proračuna po prerazporeditvah (stolpec 2) z realizacijo proračuna glede prevzetih obveznosti (stolpec 3). Razlika med končnim proračunom in odobrenimi proračunskimi sredstvi ustreza zneskom, ki v proračunskem letu 2011 niso bili uporabljeni.

Tabela 8

Pregled izvrševanja proračuna za leto 2011 (po kategorijah)

(v EUR) Kategorija Proračun 2011 (prvotni) Proračun 2011 (4) (končni) Prevzete obveznosti Realizacija Zapadla proračunska sredstva 1 2 3 4 = 3/2 5 = 2 – 3 Načrt delovnih mest 288 302 326 288 302 326 279 213 034 96,8 % 9 089 292 Drugi odhodki za zaposlene 24 586 301 24 961 301 20 292 631 81,3 % 4 668 670 Stavbe 38 255 000 35 755 000 33 538 759 93,8 % 2 216 241 Računalniški sistemi 35 782 000 35 782 000 35 716 743 99,8 % 65 257 Stroški tolmačenja 94 722 973 77 838 967 71 789 816 92,2 % 6 049 151 Potni stroški delegacij 33 675 000 42 352 006 21 482 591 50,7 % 20 869 415 Uradni list 5 193 000 5 193 000 4 618 000 88,9 % 575 000 Naslov III 2 536 000 2 536 000 2 481 969 97,9 % 54 031 Drugi odhodki 19 210 000 19 542 000 12 708 459 65,0 % 6 833 541 Rezerva 6 000 000 6 000 000 6 000 000 Skupaj (razen nakupa) 548 262 600 538 262 600 481 842 003 89,5 % 56 420 597 Nakup nepremičnin 15 000 000 25 000 000 25 000 000 100,0 % Vse skupaj 563 262 600 563 262 600 506 842 003 90,0 % 56 420 597

Splošna skupna stopnja izvrševanja proračuna za leto 2011, vključno s predplačili za stavbo Evropa, je 90 %.

Razliko med začetnimi ocenami in proračunskim izvrševanjem je mogoče pojasniti tako:

— Zaradi nizke stopnje zasedenosti delovnih mest v kadrovskem načrtu (v povprečju 92 % (5)) 7,3 milijona EUR ni bilo porabljenih.

— Proračunski znesek za prilagoditev plač v letu 2011 je temeljil na predvideni 1,3-odstotni prilagoditvi, kar je znašalo 1,8 milijona EUR. Ta znesek ni bil porabljen, saj je Svet 19. decembra 2011 sklenil, da ne bo sprejel predloga Komisije za uredbo Sveta o prilagoditvi osebnih prejemkov in pokojnin uradnikov in drugih uslužbencev Evropske unije z učinkom od 1. julija 2011.

— V kategoriji odhodkov za druge uslužbence je 2,5 milijona EUR celotnega prihranka v višini 4,7 milijona EUR nastalo zaradi manjšega števila plačil za pogodbene delavce, napotene nacionalne strokovnjake in druge zunanje službe. Od tega zneska je bil 1 milijon EUR v obliki dodatnih proračunskih sredstev namenjen za pripravo na pristop Hrvaške. Ker je bil načrtovani datum pristopa premaknjen v leto 2013, je GSS porabil le 350 000 EUR od prvotnih dodatnih sredstev v višini 1 350 000, ki so bila v ta namen predvidena v letu 2011. Kar zadeva druge prihranke, se 1,9 milijona EUR nanaša na stroške misij, zaradi zmanjšanih potreb po socialnih in zdravstvenih storitvah pa je bilo prihranjenega 0,1 milijona EUR.

— V okviru skupnih odhodkov za stavbe (naslov II, brez stavbe Evropa) je bilo prihranjenega 2,2 milijona EUR, od tega 1,2 milijona EUR zaradi preložitve nekaterih del v zvezi z opremljanjem in instalacijami na leto 2012 ter 0,4 milijona EUR, ker je bilo potrebnih manj popravil, nižja plačila za varnostne ukrepe in nadzor pa pomenijo prihranek 0,3 milijona EUR.

— Do manjše porabe sredstev za tolmačenje v višini 22,9 milijona EUR je prišlo zaradi: — neporabljenih sredstev za tolmačenje „na zahtevo“ po posameznih jezikih v skupnem znesku 18,4 milijona EUR, — prihranka 4,5 milijona EUR za običajno tolmačenje.

— Po prerazporeditvah je bilo za potne stroške delegacij na voljo 45,8 milijona EUR. Prvotni proračun je znašal 33,7 milijona EUR, vanj pa je bilo preneseno 12,1 milijona EUR iz prihrankov pri sredstvih za tolmačenje „na zahtevo“ (6). Med letom je bilo preneseno 3,4 milijona EUR za financiranje dodatnega tolmačenja v nekaterih jezikih. Ker pa so države članice morale povrniti neporabljene zneske iz preteklih let, je bilo v proračunu za leto 2011 za prihodnja plačila dodeljeno samo 21,5 milijona EUR od končnega proračuna v višini 42,4.

— Poraba proračunskih sredstev za Uradni list je bila 100-odstotna. Zapadli znesek v višini 575 000 EUR, prikazan v tabeli 8, ustreza dodatnim proračunskim sredstvom za prevajanje pravnega reda Unije v hrvaški jezik. Zaradi odložitve načrtovanega datuma pristopa tega dela ni bilo treba začeti, zato dodatni znesek ni bil porabljen.

— Razmeroma nizko stopnjo porabe sredstev v kategoriji razno lahko pojasnimo z naslednjimi dejavniki: — manjšo potrebo po sredstvih za organizacijo zasedanj, vključno z izdatki za protokol, konferenčne in gostinske storitve (2,7 milijona EUR), — odložitvijo del v zvezi z določeno tehnično opremo, na primer multimedijsko opremo v konferenčnih dvoranah (2,1 milijona EUR), — manjšo potrebo po pohištvu in pisarniških potrebščinah (0,5 milijona EUR oziroma 0,4 milijona EUR), — manjšo potrebo po komunikacijah in prevozu (oboje 0,3 milijona EUR).

— Zaradi splošne manjše porabe proračuna je bilo mogoče poleg 15 milijonov EUR, ki so v proračunu namenjeni za predplačila za stavbo Evropa, prerazporediti 10 milijonov EUR.

4.3.3 Sprememba proračuna v letu 2011

V proračunskem letu 2011 so bila proračunska sredstva prerazporejena z različnimi prenosi. V tabeli 9 so navedeni sklepi, na podlagi katerih je prišlo do sprememb odobrenih proračunskih sredstev v obdobju 2008–2011.

Tabela 9

Spremembe v zvezi s proračunom v obdobju 2008–2011

Sprememba Število Vrsta Pravna podlaga 2008 2009 2010 2011 Sprememba proračuna RF articolo 29 0 1 0 0 Prerazporeditev B RF articolo 22 72 46 47 23 Prerazporeditev C RF articolo 22 3 2 2 2 Prerazporeditev D RF articolo 24 1 0 0 0 Skupaj 76 49 49 25

Prerazporeditve C, o katerih je treba obvestiti proračunski organ (v skladu s členom 22 finančne uredbe), so bile opravljene, da bi se okrepila naslednja področja:

— prerazporeditev C1 z dne 20.7.2011: — priprava audiovizualnega gradiva o zasedanjih Evropskega sveta in sejah Sveta (250 000 EUR), — odhodki za pomoč invalidom (125 000 EUR),

— prerazporeditev C2 z dne 18.11.2011: — predplačila za stavbo Evropa (7,5 milijona EUR).

Proračun ESS je bil v okviru obeh institucij v letu 2011 na podlagi člena 22(4) finančne uredbe spremenjen s 23 prerazporeditvami B. Četudi proračunskega organa ni treba vnaprej obvestiti o teh prerazporeditvah, morajo biti ti ustrezno utemeljeni tako glede vrstic, v katere bodo prenesena proračunska sredstva, kot glede vrstic, iz katerih se prerazporedijo.

V tabeli 10 je prikazan pregled proračunskih vrstic, ki so se v letu 2011 z različnimi prerazporeditvami bistveno (7) spremenile.

Tabela 10

Proračunske vrstice, v katerih je v letu 2011 prišlo do znatnih prerazporeditev

(v EUR) Postavka/Člen Razdelek Vrsta prenosa Prvotni proračun za leto 2011 Prerazporeditve Končna odobrena sredstva Razlika 2002 Nakup nepremičnin B, C 15 000 000 10 000 000 25 000 000 67 % 2003 Opremljanje prostorov B 4 860 000 –2 160 000 2 700 000 –44 % 2004 Storitve varovanja B 1 260 000 – 375 000 885 000 –30 % 2100 Nakup strojne in programske opreme B 7 969 000 3 214 400 11 183 400 40 % 2101 Zunanje storitve za delovanje in izgradnjo računalniških sistemov B 19 038 000 –1 740 200 17 297 800 –9 % 2102 Vzdrževanje in popravilo strojne in programske opreme B 4 551 000 – 938 200 3 612 800 –21 % 2103 Telekomunikacije B 4 224 000 – 536 000 3 688 000 –13 % 2200 Potni stroški delegacij B 33 675 000 8 677 006 42 352 006 26 % 2201 Razni potni stroški B 184 000 332 000 516 000 180 % 2202 Stroški tolmačenja B, C 94 722 973 –16 884 006 77 838 967 –18 %

4.4 Prenesena proračunska sredstva

4.4.1 Poraba proračunskih sredstev, prenesenih iz leta 2010

Iz tabele 11 je razvidno, da je bilo iz leta 2010 v leto 2011 preneseno 49,8 milijona EUR. Preneseni znesek se je v primerjavi z letom 2010 povečal za 8,7 milijona EUR.

Tabela 11

Poraba proračunskih sredstev, prenesenih iz leta 2010 (po kategorijah)

(v EUR) Kategorija Proračunska sredstva prenesena iz leta 2010 Plačila za leto 2011 Realizacija Zapadla proračunska sredstva 1 2 3 = 2/1 4 = 1 – 2 Načrt delovnih mest 458 005 385 018 84,1 % 72 987 Drugi odhodki za zaposlene 3 750 088 1 826 217 48,7 % 1 923 871 Stavbe 10 083 292 7 854 565 77,9 % 2 228 728 Računalniški sistemi 13 650 299 12 335 572 90,4 % 1 314 727 Stroški tolmačenja 6 082 706 5 365 682 88,2 % 717 024 Potni stroški delegacij — — — Uradni list 2 411 962 929 792 38,5 % 1 482 170 Naslov III 8 449 665 7 471 502 88,4 % 978 163 Skupina za razmislek 68 310 — 0,0 % 68 310 Drugi odhodki 4 807 312 4 000 012 83,2 % 807 300 Rezerva — — — Skupaj (razen nakupa) 49 761 639 40 168 360 80,7 % 9 593 279 Nakup nepremičnin — — — Vse skupaj 49 761 639 40 168 360 80,7 % 9 593 279

Stopnja porabe proračunskih sredstev, prenesenih iz leta 2010, je bila 80,7 %.

Glavna razloga za nizko stopnjo porabe sta naslednja:

— dela/blago/storitve, ki jih je GSS naročil med letom, delno ali v celoti niso bila opravljena oziroma dobavljena,

— računi za opravljeno delo ali storitve oziroma dobavljeno blago niso bili prejeti. Treba je opozoriti, da to nesporno povzroča proračunsko obremenitev za prihodnja leta.

4.4.2 Proračunska sredstva, prenesena iz leta 2011 v leto 2012

Proračunska sredstva, prenesena iz leta 2011 v leto 2012, so znašala 41,5 milijona EUR, kar je 8,3 milijona EUR manj kot leto pred tem (tabela 12).

Tabela 12

Poraba proračunskih sredstev, prenesenih iz leta 2011 v leto 2012 (po kategorijah)

(v EUR) Kategorija Proračun 2011 (prvotni) Proračun 2011 (8) (končni) Prevzete obveznosti Proračunska sredstva, prenesena v leto 2012 Stopnja prenosa 1 2 3 4 5 = 4/3 Načrt delovnih mest 288 302 326 288 302 326 279 213 034 318 160 0,1 % Drugi odhodki za zaposlene 24 586 301 24 961 301 20 292 631 3 233 722 15,9 % Stavbe 38 255 000 35 755 000 33 538 759 8 092 005 24,1 % Računalniški sistemi 35 782 000 35 782 000 35 716 743 17 043 463 47,7 % Stroški tolmačenja 94 722 973 77 838 967 71 789 816 5 599 875 7,8 % Potni stroški delegacij 33 675 000 42 352 006 21 482 591 — 0,0 % Uradni list 5 193 000 5 193 000 4 618 000 2 348 791 50,9 % Naslov III 2 536 000 2 536 000 2 481 969 19 079 0,8 % Drugi odhodki 19 210 000 19 542 000 12 708 459 4 839 960 38,1 % Rezerva 6 000 000 6 000 000 — — Skupaj (razen nakupa) 548 262 600 538 262 600 481 842 003 41 495 055 8,6 % Nakup nepremičnin 15 000 000 25 000 000 25 000 000 — Vse skupaj 563 262 600 563 262 600 506 842 003 41 495 055 8,2 %

Iz leta 2011 v leto 2012 so bili preneseni predvsem zneski iz naslednjih kategorij:

— 17 milijonov EUR za računalniške sisteme, od tega 8 milijonov EUR v zvezi z zunanjimi storitvami, 6,8 milijona EUR za strojno in programsko opremo in 1,4 milijona EUR za telekomunikacije,

— 8,1 milijona EUR za stavbe, od tega 3,9 milijona EUR za čiščenje in vzdrževanje, 1,6 milijona EUR za razno opremljanje prostorov ter 1,3 milijona EUR za varnost in nadzor,

— 5,6 milijona EUR za stroške tolmačenja,

— 4,8 milijona EUR za razne odhodke, vključno z 1,7 milijona EUR za tehnično opremo (npr. obnovo konferenčnih dvoran), 1 milijonom EUR za informacije in publikacije, 0,9 milijona EUR za izdatke za zasedanja in konference ter 0,4 milijona EUR za pohištvo,

— 3,2 milijona EUR za odhodke za druge uslužbence zaposlene,

— 2,3 milijona EUR za Uradni list.

4.5 Namenski prejemki

4.5.1 Namenski prejemki, nastali pred letom 2011

Namenski prejemki, nastali pred letom 2011, so znašali 30,8 milijona EUR. Od tega je bilo 30,2 milijona EUR dodeljeno, 0,6 milijona EUR pa je preneseno v leto 2012 (tabela 13). Razpoložljivi znesek ob koncu proračunskega leta 2011 se je še naprej zmanjševal in je bil za 66 % (1,2 milijona EUR) manjši kot leta 2010. Kljub pozitivnemu razvoju porabe namenskih prejemkov, ki so nastali pred letom 2011, pa bi načeloma morali biti ti ob koncu proračunskega leta v celoti porabljeni (člen 10 finančne uredbe).

Tabela 13

Poraba namenskih prejemkov, nastalih pred letom 2011 (po kategorijah)

(v EUR) Kategorija Namenski prejemki pred letom 2011 Prevzete obveznosti Razpoložljivi namenski prejemki 1 2 3 = 1 – 2 Načrt delovnih mest 1 230 778 1 207 489 23 289 Drugi odhodki za zaposlene 2 084 023 1 813 502 270 520 Stavbe 882 557 830 603 51 953 Računalniški sistemi 1 476 245 1 425 515 50 730 Stroški tolmačenja 2 227 077 2 064 013 163 064 Potni stroški delegacij 21 201 708 21 201 708 — Uradni list 250 228 250 033 195 Naslov III 487 378 487 100 278 Drugi odhodki 911 102 881 099 30 002 Rezerva — — — Skupaj 30 751 094 30 161 062 590 032

Zneski, razpoložljivi ob koncu leta 2011, zadevajo predvsem:

— druge odhodke za zaposlene, ki se nanašajo na dodatne storitve za prevajalsko službo: 250 000 EUR,

— stroške tolmačenja: 163 000 EUR.

4.5.2 Namenski prejemki, nastali v letu 2011

Namenski prejemki, nastali v letu 2011, so skupno znašali 55,1 milijona EUR (tabela 14). Od tega se 18,6 milijona EUR nanaša na zneske, ki jih je ESZD prenesla na Svet za kritje stroškov storitev, ki so opredeljene v različnih sporazumih o ravni storitev med obema institucijama in jih je opravil GSS.

V letu 2011 so namenski prejemki, povezani z dejavnostmi GSS, znašali 36,5 milijona EUR. Med proračunskim letom je bil porabljen 1 milijon EUR, znesek 35,4 milijona EUR pa je bil prenesen v leto 2012 v skladu s členom 10 finančne uredbe.

Tabela 14

Poraba namenskih prejemkov, nastalih v letu 2011 (po kategorijah)

(v EUR) Kategorija Namenski prejemki 2011 Prevzete obveznosti Razpoložljivi namenski prejemki 1 2 3 = 1 – 2 Načrt delovnih mest 1 332 031 709 1 331 322 Drugi odhodki za zaposlene 2 078 505 10 015 2 068 491 Stavbe 877 577 303 067 574 510 Računalniški sistemi 1 327 928 151 087 1 176 841 Stroški tolmačenja 3 685 253 — 3 685 253 Potni stroški delegacij 26 215 122 — 26 215 122 Uradni list 194 701 193 788 913 Naslov III — — — Drugi odhodki 753 946 390 023 363 923 Rezerva — — — Skupaj ESS 36 465 063 1 048 689 35 416 374 Sporazumi z ESZD o ravni storitev 18 613 361 17 252 415 1 360 946 Vse skupaj 55 078 424 18 301 104 36 777 320

Največji del (72 %) namenskih prejemkov je povezan s potnimi stroški delegacij (26,6 milijona EUR). Znesek 3,7 milijona EUR za tolmačenje prihaja iz dodatnih plačil za nekatere jezike.

Preostanek se veže predvsem na povračilo zneskov drugih institucij za različne dejavnosti in sisteme, kot so sodelovanje v finančnem sistemu, ki si ga deli s Svetom, prispevki za zapolnitev prostih mest v vrtcu Sveta in drugi prispevki ter vračila v zvezi z upravnim poslovanjem Sveta.

(1) Inflacija v obdobju 2010–2011: 1,7 %, prilagoditev plač, in 0,9 %, sredstva za tolmačenje.

(2) Po zmanjšanju v višini 40 milijonov EUR za evropski načrt za oživitev gospodarstva je končni proračun decembra 2009 znašal 563 milijonov EUR.

(3) Sedem zasedanj Evropskega sveta in dve srečanji na vrhu voditeljev držav in vlad euroobmočja v letu 2011.

(4) Vključuje notranje prerazporeditve odobrenih sredstev.

(5) Leta 2010 je bila povprečna stopnja zasedenosti delovnih mest 92 %. Zadevna sredstva so bila v obeh letih znižana za pavšalnih 7 %.

(6) V skladu s Sklepom 111/07 GSS prenese 66 % neporabljenih sredstev v proračunsko vrstico za potne stroške delegatov, da se porabijo v istem proračunskem letu. V letu 2011 je bil ta znesek 12,1 milijona EUR.

(7) Neto znesek > 250 000 EUR.

(8) Vključuje notranje prerazporeditve odobrenih sredstev.